Asperula gunnii

Ti Asperula gunnii, ti mountain woodruff iti Ingles, ket ti sebbangan ti agsabsabong a mula iti pamilia ti Rubiaceae. Daytoy ket perenial a yierba nga endemiko iti Australia.

 Deskripsion 
Dagiti bulong ket kadawyan a naurnos kadagiti balikuskos iti 4 aginggana iti 6 ken dagitoy ket 4 aginggana iit 8 mm iti kaatiddog ken 2.5 mm iti kaakaba nga agraman kadagiti natirad nga ungto. Dagiti puraw a sabong ket mapataud iti kalagaw iti patingga wenno dagiti axillary cymes. Dagiti lalaki a sabong ket agarup a 2 mm iti kaatiddog ken dagiti babai ket 3 mm iti kaatiddog. Dagitoy ket sarunuen dagiti 1 aginggana iti 2 mm iti kaatiddog a nangisit a bunga.

 Pannakaiwarwaras ken habitat 
Ti Asperula gunnii ket mabirukan kadagiti nadam-eg wenno kalugnakan kadagiti karuotan wenno kakaykayuan a lugar kadagiti nangato nga altitud iti Abagatan nga Australia, Victoria, Tasmania ken New South Wales.

 Taksonomia 
TI Asperula gunnii ket immuna nga impalawag babaen ni Ingles a botaniko Joseph Dalton Hooker idi 1847Joseph Dalton Hooker. (1847) London Journal of Botany 6: 463 Asperula gunnii a naibatay iti material ti mula nga inurnong babaen ni Ronald Gunn iti asideg ti Karayan Nive iti Tasmania idi 1840.

 Dagiti nagibasaran 

 Dagiti akinruar a silpo 
World Checklist of Rubiaceae
Asperula gunnii (Grimwade Plant Collection)

gunnii
Kategoria:Flora ti New South Wales
Kategoria:Flora ti Abagatan nga Australia
Kategoria:Flora ti Tasmania
Kategoria:Flora ti Victoria (Australia)